Lav et referat af nedenstående tekst:

Tekst:
Aalborg Håndbold konsoliderede onsdag aften andenpladsen i Boxer Herreligaen i håndbold. Klubben var på besøg på træner Jesper Jensens tidligere hjemmebane i Skjern, og det udløste en kæmpesejr på 30-22 over Skjern Håndbold. Sejren og ikke mindst cifrene er overraskende, eftersom Skjern havde vundet syv kampe og spillet en enkelt uafgjort i klubbens otte hjemmekampe i ligaen før kampen mod Aalborg. Aalborg var overlegne fra start og førte 15-7 ved pausen. Skjern var ikke i nærheden af at skabe spænding i anden halvleg, og gæsternes Håvard Tvedten og Martin Larsen endte som topscorere med syv mål hver. Kasper Søndergaard scorede seks mål for Skjern. Århus Håndbold vandt hjemme med 23-21 over Team Tvis Holstebro, mens HC Midtjylland hjemme besejrede Odder Håndbold med 28-25. Aalborg Håndbold er nummer to i Boxer Herreligaen med 25 point for 17 kampe, mens Bjerringbro-Silkeborg er nummer tre med 23 point efter en sejr på 23-22 hjemme over Ribe-Esbjerg. KIF Kolding København topper med 31 point efter en sejr på 26-22 ude over Mors-Thy. Skjern Håndbold har 21 point, det samme som HC Midtjylland.

Referat:
Nordjyderne fastholdt andenpladsen med en stor sejr på udebane over Skjern Håndbold.